Eesti mäesuusatamise rahvuskoondise kriteeriumid 2018/2019 hooajaks

1. Koondises on kuni 4 meessportlast ja kuni 4 naissportlast. Kriteeriumite täitmist oodatakse sportlastelt 2017/2018 hooajal.

2. Statuudiga määratud normide täitmine tagab sportlasele koha koondises kaheks hooajaks.

3. FIS sarjas punktid seisuga peale jooksva hooaja FIS punktide kokkuvõtte publitseerimist veebilingil: http://data.fis-ski.com/alpine-skiing/fis-points-lists.html

3.1 max 40 FIS-i punkti – A - koondis.

3.2 max 70 FIS-i punkti – B - koondis.

4. Enne A või B koondisesse kandideerimist peab sportlane olema võistelnud kahel (2) aastal Eesti meistrivõistlustel. (Ei pruugi olla järjestikused hooajad).

5. A ning B koondise kandidaadile kehtib nõue osaleda Eesti meistrivõistlustel nii kandideerimise kui koondisesse kuulumise aastal juhul, kui alakomitee juhatus ei tee selleks erandeid. (kooli lõpetamine, sõjaväeline teenistuskohustus, vigastus jmt.)

6. Eesti koondise sportlane peab valdama suhtlustasandil eesti keelt.

7. Sportlane peab omama Eesti kodakondsust min. 4 aastat.

8. Koondise koostamisel arvestatakse sportlike tulemusi, osalemist ja tulemusi Eesti meistrivõistlustel, sportlase perspektiivikust, tervislikku seisundit ja motiveeritust rahvusvahelise taseme saavutamiseks.

9. Peale jooksva hooaja FIS punktide kokkuvõtte avalikustamist teeb treener määratud tähtajaks, hiljemalt 10. maiks, ettepaneku alakomitee juhatusele kinnitada sportlane koondisesse.

10. Koondis kinnitatakse vastavalt treenerite nõukogu ettepanekule mäesuusatamise alakomitee juhatuse poolt igal aastal 20. maiks.

11. Sportlane (täiskasvanud) peab olema võistelnud Eesti FIS koodiga vähemalt 4 hooaega enne, kui omandab õiguse esindada Eestit rahvusvahelistel tiitlivõistlustel (OM, MM, EM, MK, EK, P-Am.karikas/NAC, L.Am.karikas/SAC, Kaug-Ida karikas/FEC, Austr.U-Meremaa karikas / ANC).

12. Tiitlivõistlustele lähetatava koondise nimetamisel eelistatakse juba juunioride klassis Eestit esindanud sportlaseid.

13. Käesolev statuut täiendab nõudeid, mis on määratud Eesti Suusaliidu põhikirjaga ning Rahvusvahelise Suusaföderatsiooni (FIS) vastavasisulise dokumendiga: Eesti Suusaliidu põhikiri. (15. juuni 2015.a) The International Ski Competition Rules (ICR) / Book IV: Joint regulations for alpine skiing (July 2016).

14. Alakomitee juhatus jätab endale õiguse teha koondisesse kandideerivatele sportlastele kriteeriumide täitmisel põhjendatud erandeid.